ലോര്ഡ്സ് വിജയത്തിനു പിന്നാലെ കമന്റേറ്റര്മാര്ക്കെതിരെ കോഹ്ലി ലോര്ഡ്സ് : കമന്റേറ്റര്മാരുടെ വിമര്ശം മികച്ച ഇന്നിംഗ്സ് പടുത്തുയര്ത്താന് വാലറ്റക്കാരെ പ്രചോദിപ്പിച്ചതാണ് വിജയത്തിന് ആക്കം കൂട്ടിയതെന്ന് ഇന്ത്യന് ക്രികറ്റ് ടീം ക്യാപ്ടന് വീരാട് കോഹ്ലി. ലോര്ഡ്സില് ഇംഗ്ലണ്ടിനെതിരായ പരമ്ബരയിലെ രണ്ടാം ടെസ്റ്റ് വിജയത്തിന് ശേഷം മാദ്ധ്യമങ്ങളോട് പ്രതികരിക്കുകയായിരുന്നു കോഹ്ലി. രണ്ടാം ഇന്നിംഗ്സില് ഇന്ത്യക്ക് ബാറ്റിംഗ് തകര്ച്ച നേരിട്ട സമയത്ത് അവസാന വിക്കറ്റുകളില് കളിക്കാനെത്തുന്നവര്ക്ക് കാര്യമായി ഒന്നും ചെയ്യാന് കഴിയില്ലെന്ന വിമര്ശനം കമന്റേറ്റര്മാര് ഉന്നയിച്ചിരുന്നു. ഇതിനോട് മത്സരത്തിനുശേഷം പ്രതികരിക്കുകയായിരുന്നു ഇന്ത്യന് ക്യാപ്റ്റന്. ഒന്പതാം വിക്കറ്റില് ജസ്പ്രീത് ബുംറയും മുഹമ്മദ് ഷമിയും ചേര്ന്ന് പുറത്താകാതെ നേടിയ 89 റണ്സ് കൂട്ടുകെട്ട് വിമര്ശകര്ക്കുള്ള ചുട്ട മറുപടിയാണെന്നും അവരുടെ വാദങ്ങളുടെ മുനയൊടിച്ചെന്നും ഇന്ത്യന് നായകന് കൂട്ടിച്ചേര്ത്തു. മത്സരത്തില് വാലറ്റക്കാരായ ജസ്പ്രീത് ബുംറയും മുഹമ്മദ് ഷമിയും ചേര്ന്നുള്ള കൂട്ടുകെട്ട് 272 റണ്സ് എന്ന ഭേദപ്പെട്ട സ്കോറില് ഇന്ത്യയെ എത്തിച്ചു. ഷമി 70 പന്തില് നിന്നും 56 നേടിയപ്പോള് 64 പന്തില് നിന്നും 34 റണ്സ് ബുംറയും നേടി. ഇംഗ്ലണ്ടിനെ 120 റണ്സില് ഒതുക്കിയ ബൗളര്മാരെയും കോഹ്ലി അഭിനന്ദിച്ചു. കളിക്കളത്തിലെ തന്ത്രങ്ങള്ക്ക് പാളിച്ചപറ്റിയെന്ന് ഇംഗ്ലണ്ട് നായകന് ജോ റൂട്ടും പ്രതികരിച്ചു.